Ксёндз Міхал Ермашкевіч – адзін з тых духоўнікаў, хто непасрэдным чынам спрычыніўся да аднаўлення паўнавартаснага каталіцкага жыцця на ўсходзе нашай вобласці. Не адзін год ён з’яўляўся пробашчам віцебскага касцёла святой Барбары, дзе дагэтуль радуюць вока створаныя ім велічныя маляўнічыя палотны на біблійныя тэмы. Сёння святар служыць у родным Сянне, у парафіі Святой Тройцы.